חודש ההיסטוריה של הנשים

**חודש ההיסטוריה של הנשים** הוא אירוע שנתי ממושך להדגשת תרומתן של נשים לאירועים בהיסטוריה ובחברה העכשווית. האירוע מצוין במהלך חודש מרץ בארצות הברית, גרמניה ואוסטרליה, במקביל ליום האישה הבין-לאומי ב-8 במרץ, והוא נחגג באוקטובר בקנדה, במקביל לחגיגת  ב-18 באוקטובר.

חגיגה שנמשכה שבוע במחוז סונומה, קליפורניה, בשנת 1978, זכתה לאחר מכן לתמיכה מצד גרדה לרנר ו, והוכרה כשבוע לאומי (1980) ולאחר מכן כחודש (1987) בארצות הברית, ומשם היא התפשטה למדינות נוספות.

## ברחבי העולם
### אוסטרליה
חודש ההיסטוריה של הנשים נחגג לראשונה באוסטרליה בשנת 2000, ביוזמת הלן לאונרד, רכזת מרכז המדיה הלאומי לנשים. מאז 2005, החגיגות השנתיות של באוסטרליה מתמקדות בכל שנה בתחום אחר של הישגי נשים.

### קנדה
חודש ההיסטוריה של נשים הוכרז בקנדה בשנת 1992, כאשר מטרתו היא ללמוד על התרומות של נשים לחברה. אוקטובר נבחר במקביל לחגיגות יום השנה ב-18 באוקטובר להחלטת פסק הדין אדוארדס נגד קנדה, בו נקבע כי נשים קנדיות זכאיות להתמנות לסנאט ובאופן כללי נהנות מאותן זכויות כמו גברים קנדיים בתפקידים בהם יש כוח פוליטי.

### רוסיה
מאז 2017, קיימת קבוצת מתנדבות (מוזיאון הנשים במוסקבה) שמבלות חודש וירטואלי של היסטוריה נשית ברוסית.

### אוקראינה
מוזיאון המגדר בחרקיב מארח אירועים לכבוד חודש ההיסטוריה של הנשים באוקראינית.

### ארצות הברית
[ממוזער|קבלת פנים לכבוד חודש ההיסטוריה של הנשים בחדר המזרחי של [הבית הלבן ב-18 במרץ 2013]]
בארצות הברית, שורשיו של חודש ההיסטוריה של הנשים מתחיל כבר ביום האישה הבין-לאומי הראשון בשנת 1911.  ארגנה מצעד בברקלי, קליפורניה, ביום האישה הבין-לאומי בשנת 1969. הצעדה הובילה להקמת מרכז מחקר ההיסטוריה של הנשים, ארכיון מרכזי של תנועת הנשים בין השנים 1968 ל-1974. לורה גם קראה לכך שחודש ההיסטוריה של הנשים ייבנה סביב יום האישה הבין-לאומי. מרכז המחקר להיסטוריה של נשים אסף כמעט מיליון מסמכים על מיקרופילם, וסיפק משאבים לקידום הרעיונות שהציע, כולל בקשה מוצלחת לקונגרס להכריז על מרץ כחודש ההיסטוריה של הנשים. בשנת 1978, מחוז בתי הספר של סונומה, קליפורניה, השתתף בשבוע ההיסטוריה של נשים, אירוע שנערך סביב השבוע של 8 במרץ (יום האישה הבין-לאומי). בשנת 1979 נערך כנס במשך חמישה עשר יום על היסטוריה של נשים בשרה לורנס קולג', מ-13 ביולי ועד 29 ביולי, בראשות ההיסטוריונית גרדה לרנר. בעקבות ההצלחה, החליטו קהילות וארגונים נוספים ליזום אירועים דומים, ולתמוך במאמץ להבטיח שבוע היסטוריה לאומי לנשים.

בפברואר 1980, הנשיא ג'ימי קרטר פרסם הכרזה נשיאותית שהכריזה על שבוע 8 במרץ 1980 כשבוע ההיסטוריה הלאומי של נשים. בשנת 1981, בתגובה לפופולריות הגוברת של שבוע ההיסטוריה של נשים, הסנאטור אורין האץ' וחברת הקונגרס ברברה מיקולסקי יזמו יחד את ההחלטה המשותפת הראשונה של הקונגרס שהכריזה על שבוע ההיסטוריה של נשים. במהלך השנים הבאות, הקונגרס המשיך להעביר החלטות משותפות שקבעו שבוע במרץ כשבוע ההיסטוריה של הנשים. בתי ספר ברחבי המדינה החלו גם הם לקיים חגיגות מקומיות לשבוע ההיסטוריה של הנשים ואפילו חודש ההיסטוריה של הנשים. עד 1986, ארבע עשרה מדינות הכריזו על מרץ כחודש ההיסטוריה של הנשים.

#### חודש ההיסטוריה של הנשים
ממוזער|טיסה לנשים בלבד התקיימה לציון חודש ההיסטוריה של הנשים בשנת 2023
ב-1987, לאחר שקיבל עתירה מפרויקט ההיסטוריה הלאומי של הנשים, הקונגרס העביר החלטה שקבעה את חודש מרץ 1987 כחודש ההיסטוריה של הנשים. בין השנים 1988 ל-1994, הקונגרס העביר החלטות נוספות שביקשו והסמיכו את הנשיא להכריז על מרץ בכל שנה כחודש ההיסטוריה של הנשים. מאז 1988, נשיאי ארצות הברית מפרסמים מדי פעם הכרזות שנתיות המגדירות את חודש מרץ כחודש ההיסטוריה של הנשים.

משרדי החינוך המדינתיים החלו גם הם לעודד את חגיגות חודש ההיסטוריה של הנשים כאמצעי לקידום שוויון בין המינים בכיתה. מרילנד, פנסילבניה, אלסקה, ניו יורק, אורגון ומדינות נוספות פיתחו והפיצו חומרי לימוד בכל בתי הספר הציבוריים שלהן, מה שהוביל לאירועים חינוכיים כמו תחרויות חיבורים. בתוך שנים אחדות, אלפי בתי ספר וקהילות החלו לחגוג את חודש ההיסטוריה של הנשים.

במרץ 2011, ממשל אובמה פרסם דו"ח בשם נשים באמריקה: מדדים לרווחה חברתית וכלכלית, המציג את מעמדן של נשים בארצות הברית בשנת 2011 וכיצד הוא השתנה לאורך השנים. זה היה הדו"ח הפדרלי המקיף הראשון על נשים מאז הדו"ח שהופק על ידי  בשנת 1963. גם הוועדה הרפובליקנית הלאומית והוועדה הדמוקרטית הלאומית פרסמו הצהרות לרגל חודש ההיסטוריה של הנשים.

## קישורים חיצוניים

## הערות שוליים

קטגוריה:אירועים בחודש מרץ
קטגוריה:נשים
קטגוריה:ימי מודעות לנשים